**פרוטוקול ועדת בטיחות מתאריך 11.11.2020**

השתתפו:

ד"ר מנחם גנוט, ממונה בטיחות כימיה

פרופ' אילנה לוטן, יו"ר ועדת בטיחות

ד"ר אסתי מייקל, ממונה בטיחות ביולוגית

ד"ר מיכאל מיליאבסקי, החוג לפתולוגיה

ד"ר גלעד מס, מנהל יח' צב"מ

ד"ר דודו צ'יקבשוילי, החוג לפיזיולוגיה ופרמקולוגיה

ד"ר דבי רפפורט, ממונה בטיחות רפואה

יורם ג'ורג', מנהל גוש פקולטה

מיכל גלבוע, ראש מנהל הפקולטה

רחמים הדר, מנהל יחידת הבטיחות

לא השתתפו:

ד"ר ענת אור לרנר, ביה"ס לרפואת שיניים

ד"ר אליעזר גלעדי, החוג לגנטיקה של האדם ולביוכימיה

ד"ר אלה היימן, החוג לאנטומיה ואנתרופולוגיה

ד"ר מיקי הרלב, מנהל המרכז לשירות וטרינרי

ד"ר מיכל טלר, מכון פלזנשטיין, ביה"ח בלינסון

ד"ר גלית לב-מאור, החוג לגנטיקה מולקולרית של האדם ולביוכימיה

ד"ר אריאלה מתתיהו - החוג למיקרוביולוגיה ואימונולוגיה קלינית

ד"ר נילי נפתלי שני, מכון לחקר הלב, ביה"ח שיבא, תל השומר

ד"ר לאה ציפורן, החוג לביולוגיה תאית והתפתחותית

רינת אדלהייט, ממונה בטיחות קרינה מייננת ולייזרים

ראובן בזרוב, מנהל בית, ביה"ס למקצועות הבריאות

חנה זיו, מכון גולדלשלאגר לחקר העין, ביה"ח שיבא

אלי יוסף, מנהל בית, ביה"ס לרפואת שיניים

אירנה פרחי, ממונה בטיחות אוניברסיטאי

1. דר' דבי רפפורט העלתה הצעה לפיה יירכשו מנדפים כימיים שולחנים בתוספת ולא כתחליף למנדפים המותקנים המובנים בבניין. יתרונם של המנדפים החדשים הוא בכך שהם נגישים ומנעו התרוצצות למנדפים המובנים שההגעה אליהם מסורבלת יותר. הבקשה מתייחסת למצ'ינג של 10 יחידות מנדפים שולחניים.

דר' מנחם גנוט מתנגד לרכישתם בטענה שהמנדף המוצע אינו עומד בתנאי הבטיחות האוניברסיטאיים וזה לאחר שנבדק ומבוסס על מידע בטיחותי. הוא מוסיף ואומר שאף אוניברסיטה לא אישה לרכוש את המנדפים הנ"ל וכך גם ההנחיה אצלנו. פרופ' אילנה לוטן מבקשת שדר' רפפורט תזמן פגישה בינה, פרופ' לוטן, דר' גנוט ורחמים הדר כדי לדון שוב בפרטי ההצעה ובמפרט המנדפים המוצעים לרכישה.

2. דר' רפפורט מבקשת לברר מול מחלקת הבטיחות מהו הנוהל עבור עבודת יחיד במעבדה. מיחידת הבטיחות נמסר כי חל איסור מוחלט על עבודת יחיד אם הוא משתמש במעבדות ועוסק בחומרי חשמל, ביולוגיה וכימיה. לשאלתה של דר' רפפורט באם יש יוצאים מן הכלל השיב לה דר' גנוט כי אין יוצאים מן הכלל וזהו נוהל קשיח ללא שינוי. מיכל גלבוע העלתה מקרה שהתרחש לפני שנה ובו עובד שהגיע לצב"מ נדקר במהלך עבודתו במעבדה. נשאלת השאלה מי נושא באחריות לתאונת העבודה, האם זו המחלקה מטעמה נשלח או האם האחראי הוא הצב"מ שבה התרחשה התאונה. דר' גנוט השיב שמקום קרות האירוע, הוא הנושא באחריות המלאה לתאונה. דר' גלעד מס התבקש על ידי יחידת הבטיחות להכין דו"ח אירוע ולהעביר לידיהם. ממסקנות האירוע יופקו לקחים ובאם יהיה צורך, ינוסחו הערות עבודה מעודכנות.

3. לומדות הבטיחות טרם הועלו. מיכל גלבוע מבקשת לעדכן כי ה virtual tau סוגרים כעת את הפלטפורמה ועסוקים כעת בהרשאות. הנושא מתקדם ומתוכנן להיות מיושם בינואר. דר' רפפורט מבקשת להדגיש כי ב virtual tau מתכננים כי הלומדה תהיה דיפרנציאלית בהתאם לתחום וחתך ואילו היא חושבת שהתכנים צריכים להיות אחידים לכל המשתמשים. הפגישה הבאה בנושא תואמה ליום ג', ה-17 בחודש ובה יידונו בין היתר הסייגים בנושא.

4. דר' רפפורט מבקשת לעדכן כי במעבדה של פרופ' גיל אסט יש מכשיר פילטר חשמלי שיכול לתת מענה לטיהור האוויר בכיתות ובישיבות. היא מבקשת לבדוק אפשרות רכישה במצ'ינג דרך יחידת הבטיחות. דר' גנוט מבקש תחילה לראות את המפרט של המוצר ובהתאם תתקבל החלטה. דר' אסתי מייקל מעדכנת כי המוצר מותקן בכל מחלקות בתי החולים וכי הוא יעיל מאד, פרופ' לוטן חושבת שנחיצות המוצר לא גבוהה בסדרי העדיפויות ואינו הכרחי.

יורם ג'ורג' נתבקש לדווח למהנדס דוד בק באם יש תעלות ומנדפים שנפגעו במהלך התקנות ועבודות הנדסה ולכתב גם את יחידת הבטיחות.